PATVIRTINTA

 Pasvalio rajono savivaldybės

tarybos 2019 m. d.

 sprendimu Nr. T1-

**PASVALIO LOPŠELIO-DARŽELIO ,,LIEPAITĖ“ DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d.–2019 m. sausio 1 d.)**

**1. BENDROS ŽINIOS APIE ĮSTAIGĄ**

**1.1. Įstaigos pavadinimas**: Pasvalio lopšelis-darželis ,,Liepaitė“. Adresas: Vilties g. 10, Pasvalys, LT-39133. Telefonas (8 451) 53 507. El. paštas a.piragiene@pasvalys.lt. Interneto svetainės adresas: [www.liepaitepasvalys.lt](http://www.liepaitepasvalys.lt).

**1.2. Įstaigos vadovai** **–** Aldona Piragienė; šias pareigas eina nuo 1987 m. vasario 20 d.

 Direktoriaus pavaduotoja ugdymui Inga Černiauskienė; šias pareigas eina nuo 2010 m. rugsėjo 1 d.

**1.3. Priešmokyklinio, ikimokyklinio ugdymo vaikų ir grupių komplektų skaičius**

|  |  |  |  |
| --- | --- | --- | --- |
|  | **Priešmokyklinio ugdymo grupė** | **Ikimokyklinio ugdymo grupė** | **Iš viso:** |
| **Vaikų** **sk.** | **Komplektų sk.** | **Vaikų****sk.** | **Komplektų sk.** | **Vaikų** **sk.** | **Komplektų sk.** |
| **1** | **2** | **3** | **4** | **5** | **6** | **7** |
| 2016-09-01 |  42 |  2 |  97 |  5 |  139 | 7 |
| 2017-09-01 | 21 | 1  | 114 | 6 | 135 | 7 |
| 2018-09-01 | 34 | 2 (iš jų 1 mišri grupė) |  102 | 5 | 136 | 7 |
| **Pokytis** | Komplektų skaičius nekito, padidėjo vaikų skaičius priešmokyklinio ugdymo grupėse, sumažėjo ikimokyklinio ugdymo grupėse. Grupės kasmet maksimaliai užpildytos. |

 **1.4. Vaikų vežiojimas.** Gyvenančius toliau kaip 3 kilometrai, tėvai vaikus vežioja nuosavu transportu.

|  |  |
| --- | --- |
| **Metai** | **Vaikų skaičius ir dalis procentais** |
| **1** | **2** |
| 2016 m. | 41 (29 proc.) |
| 2017 m. | 42 (31 proc.) |
| 2018 m. | 37 (27 proc.) |
| **Pokytis** | Sumažėjo 5 vaikais, kuriuos tėvai veža į įstaigą ir iš jos (3,6 proc.) |

  **1.5. Nemokamas maitinimas.**

|  |  |
| --- | --- |
| **Metai** | **Vaikų, gaunančių nemokamą maitinimą skaičius ir dalis procentais** |
| **1** | **2** |
| 2016 m. | 3 (1,4 proc.) |
| 2017 m. | 2 (1,5 proc.) |
| **1** | **2** |
| 2018 m. | 1 (0,7 proc.) |
| **Pokytis** | Sumažėjo gaunančių nemokamą maitinimą – 1 vaiku (0,7 proc.) |

 **1.6. Pedagogai**

|  |  |  |  |
| --- | --- | --- | --- |
|  | **Mokytojų skaičius** **iš viso:** | **Iš jų atestuota kvalifikacinėms kategorijoms:** | **Neatestuota (sk./proc.)** |
| **Auklėtojo (sk./proc.)** | **Vyr. auklėtojo****(sk./proc.)** | **Auklėtojo****metodininko****(sk./proc.)** | **Eksperto****(sk./proc.)** |
| **1** | **2** | **3** | **4** | **5** | **6** | **7** |
| 2016-12-31 | 13 pedagogų, iš jų 1 –logopedas, 1 – meninio ugdymo pedagogas, 3 – priešmokyklinio ugdymo pedagogai, 10 – auklėtojų | 0/0 proc. | 8/61,5 proc. | 5/38,4 proc. | 0/0 proc. | 0/0 proc. |
| 2017-12-31 | 15 pedagogų, iš jų 1 –logopedas, 1 – meninio ugdymo pedagogas, 1 – priešmokyklinio ugdymo pedagogas, 12 – auklėtojų | 3/20 proc. | 8/53 proc. | 4/26,6 proc. | 0/0 proc. | 0/0 proc. |
| 2018-12-31 | 14 pedagogų, iš jų 1 –logopedas, 1 – meninio ugdymo pedagogas, 2 – priešmokyklinio ugdymo pedagogai, 10 – auklėtojų | 3/21 proc. | 7/50 proc. | 4/28 proc. | 0/0 proc. | 0/0 proc. |
| **Pokytis** | 2018 m. išėjo iš darbo auklėtoja, kuri dirbo nepilnu krūviu. Priimta viena auklėtoja, kuri neturi vyresniojo auklėtojo ar metodininko kvalifikacinės kategorijos, dirba nepilnu krūviu. 2018 m. 3 procentais sumažėjo auklėtojų, turinčių vyresniojo auklėtojo kategoriją. |

 **1.7. Darbuotojų etatų sąrašas:**

|  |  |  |  |  |  |
| --- | --- | --- | --- | --- | --- |
| **Eil****Nr.** | **Finansuojami iš Savivaldybės biudžeto** | **2017-01-01** | **2018-01-01** |  **2019-01-01** | **Pokytis** |
| **1** | **2** | **3** | **4** | **5** | **6** |
| 1. | Vyr. buhalteris | 1 et. | 1 et. | 1 et. | Finansuojamų iš Savivaldybės biudžeto etatų skaičius nekito. |
| 2. | Mitybos specialistas | 1 et. | 1 et. | 1 et. |
| 3. | Direktoriaus pavaduotojas ūkiui | 1 et. | 1 et. | 1 et. |
| 4. | Raštvedys-sąskaitininkas | 1 et. | - | - |
| 5. | Raštvedys | - | - | 1et. |
| 6. | Sandėlininkas | 0,5 et. | 1 et. | 1 et. |
| 7. | Vyr. virėjas | 1 et. | 1 et. | 1 et. |
| 8. | Virėjas | 1,5 et. | 1 et. | 1 et. |
| 9. | Kiemsargis | 1 et. | 1 et. | 1 et. |
| 10. | Skalbėjas | 1 et. | 1 et. | 1 et. |
| 11. | Dailidė-pagalbinis darbininkas | 0,75 et. |  - | - |
| 12. | Pagalbinis darbininkas | - | 0,75 et. | 0,75 et. |
| **1** | **2** | **3** | **4** | **5** | **6** |
| 13. | Elektrikas  | 0,5 et. | 0,5 et. | 0,5 et. |  |
| 14. | Santechnikas | 0,5 et. | 0,5 et. | 0,5 et. |
| 15. | Valytojas | 1,75 et. | 1,75 et. | 1,75 et. |
| 16. | Auklėtojo padėjėjas | 7 et. | 7 et. | 7 et. |
| 17. | Iš viso: | 19,5 et. | 19,5 et. | 19,5 et. |
|  | **Finansuojami iš mokinio krepšelio** |  |  |  | Finansuojamų iš mokinio krepšelio etatų skaičius nekito. |
| 18. | Direktorius | 1 et. | 1 et. | 1 et. |
| 19. | Priešmokyklinio ugdymo pedagogas | 3 et. | 1 et. | 2 et. |
| 20. | Logopedas | 1 et. | 1 et. | 1 et. |
| 21. | Direktoriaus pavaduotojas ugdymui | 1 et. | 1 et. | 1 et. |
| 22. | Meninio ugdymo pedagogas | 1 et. | 1 et. | 1 et. |
| 23. | Auklėtojai | 8,37 et. | 10,37 et. | 9,37 et. |
|  | **Iš viso:** | **15,37** | **15,37** | **15,37** |

**2. ĮSTAIGOS VEIKLA IR REZULTATAI**

 **2.1.** **Ataskaitinių metų Lopšelio-darželio veiklos plano tikslai, uždaviniai ir jų įgyvendinimas. Ryškiausi pasiekimai, tradicijos.**

Įgyvendinant 2018 metų veiklos planą, buvo siekiama atsižvelgiant į kiekvieno vaiko unikalumą bei poreikius, užtikrinti į vaiką orientuotą, kokybišką ugdymą, saugią, ugdymąsi skatinančią aplinką, įstaigos kultūrą.

Pirmame uždavinyje buvo numatyta naudoti įvairių edukacinių ir virtualių aplinkų teikiamas galimybes ugdymo procese, organizuojant darnų orientuotą į vaiką ugdymo(si) procesą.

Pedagogai metodinėse grupėse siekė nuolatinio mokytojų profesinės kompetencijos augimo ir švietimo proceso veiksmingumo. Dalijosi gerąja darbo patirtimi. Aptarta atvira veikla metodinės grupės pasitarimuose.

Mokytojų tarybos 2018-01-04 Nr. MP-1 posėdyje svarstyti 2017-2018 m. m. pirmojo pusmečio vaikų pasiekimų vertinimo rezultatai, 2018-06-04 Nr. MP-3 – antrojo pusmečio vaikų pasiekimų vertinimo rezultatai, analizuojama padaryta pažanga. Ugdymo veikloje vyrauja integruotas ugdymas, komandinio, žaidimo, diskusijų, savarankiško darbo metodai. Vykdomi trumpalaikiai ir ilgalaikiai projektai. Pagrįstai ir tikslingai naudoja grupinio darbo metodą, taiko įvairius grupavimo būdus, atsižvelgiant į įvairius vaiko poreikius ir vaikų amžių.

Priemonių gausa ir įvairovė vaiko raidai yra teigiama. Siekiant užtikrinti saugią, jaukią grupės aplinką pedagogai praturtino ugdymo aplinką naujais žaislais, priemonėmis. Keičiamos veiklos zonos, paliekant pakankamai erdvės veiklai.

Sudarytos sąlygos ugdytinių saviraiškai ir kūrybos poreikių tenkinimui. Grupių aplinka estetiška, saugi, funkcionali, stimuliuojanti aktyvią veiklą. Vaikai noriai dalyvauja už grupės ribų vykstančiuose ugdymo užsiėmimuose. Įgyvendinamas projektas pagal Reggio Emilia metodo elementus. Ugdymas vyksta „Žaidimų kambaryje“, „Kimochis“ klasėje, „Kūrybos laboratorijoje“, „Kodėlčiukų klasėjė“, kurioje naudojama interaktyvi animacinė edukacinė priemonė „SaulyTUČIAI“, „Ritės Bitės muzikos pamokėlės“, „Ritės Bitės dailės pamokėlės“, OPA PA priemonių komplektas priešmokyklinio ugdymo vaikams. Interaktyvi lenta leidžia pedagogams paįvairinti ugdymo(si) procesą. „Kūrybos laboratorijoje“ vaikai žaidžia su „Mėnulio“ smėliu, „Šviesos stalais“, piešia ant stiklo ir kt. Vaikai mokomi saugaus eismo, pažinti kelio ženklus, įrengtoje saugaus eismo zonoje. Etnokultūros pradmenis įgyja šiais metais įrengtoje „Seklyčioje“. „Žaidimų kambaryje“ vaikai „maudosi“ kamuoliukų baseine, treniruojasi su įvairiais treniruokliais. Šiose erdvėse vaikai ugdo įvairius gebėjimus ir kompetencijas: gali konstruoti, lavinti savo fantaziją, bendrauti, žaisti, atlikti įvairius bandymus, tyrinėti.

Ugdymo procesas vyksta sklandžiai. Pedagogai savo darbe taiko inovacijas, aktyviai buriasi į kūrybines komandas rengiant šventes, pramogas, vaikų darbelių parodas ir kt. Pedagogų asmeninė atsakomybė ir komandinis darbas padeda įgyvendinti metinius veiklos uždavinius. Pedagogai laisva valia pasirinko darbo komandas meniniams, gamtosauginiams, etniniams, sveikos gyvensenos, sporto renginiams organizuoti. Tai leido efektyviau organizuoti renginius, taip pat skatino darbo komandų gerąją konkurenciją, lyderystę. Ieškomos įdomesnės veiklos formos.

 Edukacinių aplinkų kūrimas viduje ir lauke yra nenutrūkstamas procesas, reikalaujantis pastovaus atsinaujinimo. Įrengti stendai lauke ir koridoriuje vaikų kūrybiniams darbams eksponuoti. Tėvams sukurta galimybė susipažinti su vaikų kūryba, pasiekimais.

Didelis dėmesys skiriamas lauko pedagogikai. Žaidimų aikštelėse vaikai žaidžia, sportuoja. Sudarytos sąlygos aktyviai vaikų veiklai.

Ugdymas vyksta netradicinėje aplinkoje: 2018 m. vasario 21 d. – Pasvalio krašto muziejuje, 2018 m. kovo 7 d. – Pasvalio kultūros centre, 2018 m. gegužės 24 d. – Pasvalio Smegduobių parke, 2018 m. gegužės 25 d. – Pasvalio kultūros centre.

Skatinamas dalykinis mokytojų bendradarbiavimas, kvalifikacijos kėlimas.

Mokytojai kryptingai lankė kvalifikacijos kėlimo renginius, perdavė pateiktą medžiagą kolegoms, aktyviai dalyvavo metodinėje veikloje.

Antras uždavinys – skatinti atsakingą visų bendruomenės narių dalyvavimą Lopšelio-darželio gyvenime: stiprinti prevencinę veiklą, bendruomenės informavimo, bendradarbiavimo kultūrą.

Skatinant pedagogų lyderystę, išplėtotas pedagogų kūrybinių grupių komandinis darbas. Bendruomenės nariai yra įgiję gerus komandinio darbo įgūdžius, dalyvauja respublikiniuose, rajono, Lopšelio-darželio projektuose, gauna finansavimą, apdovanojimus.

Aktyviai vykdomas prevencinis darbas. Ikimokyklinio amžiaus vaikai ugdomi pagal „Kimochis“ programą, kuri skirta emociniam intelektui stiprinti. „Kimochis“ – žaislai, išreiškiantys jausmus. Priešmokyklinio ugdymo grupėje vykdoma prevencinė ,,Zipio draugai“ programa. Užsiėmimų metu išmoksta lengviau įveikti kasdienius sunkumus, pagerina savo emocinę sveikatą, įgyja socialinių ir emocinių sunkumų įveikimo gebėjimų. Prevencinėse programose dalyvauja 100 proc. vaikų.

Tęsiamas karjeros ugdymas. Tėvai įtraukiami į vaikų ugdymo karjerai veiklą. 2018 m. vasario 28 d. vaikai aplankė Pasvalio pirminės asmens sveikatos priežiūros centrą – susipažino su dantų gydytojo profesija. 2018 m. gegužės 8 d. – Pasvalio policijos komisariatą – susipažino su policininko profesija. Pasvalio Krašto muziejuje – su muziejininko profesija. 2018 m. vasario 15 d. – su virėjo profesija supažindino Lopšelio-darželio virėja. 2018 m. kovo 14 d. Lopšelio-darželio skalbėja pristatė skalbėjo profesiją. 2018 m. kovo 15 d. ugniagesiai-gelbėtojai vaikus sudomino ugniagesio profesija. 2018 m. spalio 10 d. vaikai aplankė Pasvalio Mariaus Katiliškio biblioteką, kurioje darbuotojos pristatė bibliotekininko profesiją.

Siekiant geros ugdymo kokybės, vedamos atviros veiklos, t. y. gerosios patirties sklaida „Kolega kolegai“. Stebėtos ir aptartos veiklos: 2018 m. sausio 30 d. auklėtojos R. Milašienės atvira veikla „Ledo ir sniego išdaigos“, 2018 m. spalio 23 d. aptarta priešmokyklinio ugdymo pedagogės atvira veikla „Rudenėlis lapais lyja“, 2018 m. kovo 19 d. auklėtojos L. Šatienės atvira veikla „Inkilų kėlimo metas“, 2018 m. balandžio 4 d. logopedės A. Tamošiūnienės atvira veikla „Liežuvio Igno diena“, 2018 m. balandžio 18 d. auklėtojos O. Valantinaitės veikla „Vandens paslaptys“, 2018 m. gegužės 17 d. auklėtojos I. Mėkelienės atvira veikla „Mano pasakėlės“, 2018 m. gegužės 24 d. S. Bagdonienės veikla „Tyrinėju-atrandu“.

2018 m. gegužės – gruodžio mėnesiais vyko pokalbiai su vaikų tėvais tema „Viskas apie mano vaiką“. Organizavo ikimokyklinio, priešmokyklinio ugdymo pedagogai.

Organizuotos atviros veiklos tėvams (globėjams, rūpintojams):

2018-01-18 „Per Lietuvą”, priešmokyklinio ugdymo pedagogė S. Bagdonienė;

2018-02-07 „Šaltis krauna lagaminą“, pedagogė R. Milašienė;

2018-02-19 „Mama žiema ant šaltuko ūžia'', pedagogės L. Šatienė;

2018-02-28 „Spalvų šalyje“, pedagogė R. Bulkienė;

2018-03-15 „Mūsų dienelė“, pedagogė S. Valickaitė;

2018-03-15 „Knygelę skaitau-daug sužinau“, pedagogės O. Valantinaitė, J. Račkienė;

2018-04-15 „Čir vir vir pavasaris”, pedagogės I. Tekutienė, A. Valiukaitė;

2018-11-13 Tėvų ugdymo vakaras ,,Kimochis“ programa – pedagogė J. Račkienė.

Užtikrinant savalaikį informacijos teikimą, Lopšelio-darželio interneto svetainėje, adresu: http://liepaite.pasvalys.lt, socialiniame tinkle „Facebook“, adresu: <https://www.facebook.com/liepaite.pasvalys.lt> skelbiama informacija apie Lopšelio-darželio veiklą, vykdomus projektus, pateikiami įstaigos ir tėvų atsiliepimai. „Švietimo gidas“ atsiliepimų ir renginių portale esame pirmosios vietos laimėtojai pagal savivaldybių TOP – vaikų darželiai.

Parengtas ir gautas finansavimas Pasvalio rajono savivaldybės visuomenės sveikatos rėmimo specialiosios programos sveikatos projektui „Sveikas ir laimingas“. Projektas įvykdytas, pateikta ataskaita.

Lopšelis-darželis – gamtosauginė mokykla. Įvykdę Aplinkosauginio fondo keliamus reikalavimus, jau dvyliktą kartą esame apdovanoti Lietuvos žaliųjų judėjimo Žaliąja vėliava ir Tarptautinės Gamtosauginių mokyklos programos sertifikatu. Vykdome tarptautinius ,,Mažiau šiukšlių“, „Mes rūšiuojam“ projektus. Organizuota Žemės dienos šventė. Padeda kurti jaukią ir švarią aplinką vaikai. Aktyviai dalyvavo respublikinėje ,,Darom 2018“ akcijoje.

Dalyvavome Vilniaus universiteto botanikos sodo ekologiniame konkurse „Mano žalioji palangė“. Aktyviai dalyvavome tarptautinėje iniciatyvoje „Šokis Žemei“. Įgyvendiname Savivaldybės aplinkos apsaugos rėmimo specialiosios programos projektą „Rūšiuoji – gamtą tausoji“. Vaikai mokomi rūšiuoti šiukšles. Įgyvendintas VšĮ „Tatulos programa“ projektas „Ugdykime sveiką ir harmoningą žmogų, kartu kurkime sveikatai palankią aplinką karstiniame regione“. Dalyvavome respublikiniame projekte-konkurse „Auginu Lietuvai“, kurį organizavo Žemės ūkio rūmai. Laimėjome šiltnamį. Projektų rengimas, jų įgyvendinimas telkia Lopšelio-darželio bendruomenę bendrų tikslų įgyvendinimui. Skatinamos bendruomenės iniciatyvos, keičiant Lopšelio-darželio kultūrą, siekiant teigiamų ugdymo proceso pokyčių.

2018 m. rugpjūčio 26 d. „Lietuvos ryto“ televizijos laidoje „Ekovizija“ pristatyta Lopšelio-darželio gamtosauginė-ekologinė veikla, nuoroda: <https://tv.lrytas.lt/videoteka/ekovizija/2018/08/26/news/ekovizija-2018-08-26-7329494/?jwsource=fb&fbclid=IwAR165KgqPwLmoRpiA805p9wukLZym21IY1VOtXQr9PuK3gKeTWCgxQsnmNY>.

Dalyvaujame respublikiniame sveikatos stiprinimo projekte „Sveikatiada“. 2018 m. gegužės 29 d. organizuota, jau tradicija tapusi, Jaunųjų iškylautojų diena. Pastatytos palapinės, surengtos sportinės varžybos, kuriose dalyvavo tėvai. Organizuotos futboliuko varžybos. Įdomios užduotys, žaidimai – „Kamuolio dienos“ šventėje. Priešmokyklinio amžiaus vaikai žaidžia šaškėmis. 2018 m. kovo 21 d. Biržuose vaikai dalyvavo tarptautiniame šaškių turnyre. Iškovotas aukso medalis. Lietuvos tautinio olimpinio komiteto prezidentės Dainos Gudzevičiūtės padėka už pagalbą organizuojant projekto „Lietuvos mažųjų žaidynių“ I0-ąjį etapą ir Lopšelio-darželio komandai – II-ojo etapo laureatei.

2017-2018 m. m. įsijungėme į programą „Darni mokykla“. Tai darnaus vystymosi įgūdžių programa. Įvykdę keliamus reikalavimus, esame apdovanoti Žaliuoju sertifikatu. Žaliasis sertifikatas parodo, kad Lopšelis-darželis įsipareigojo ir žengė pirmuosius svarbius žingsnius darnios bendruomenės kūrimo link.

Lopšelis-darželis netradiciškai šventė gimtadienį. Organizuotos šventės vaikams, 2018 m. gegužės 23 d. darbuotojams organizuota išvyka į Panevėžio dramos teatrą.

Trečias uždavinys – sukurti funkcionalią, savitą ugdomąją aplinką. 2018 metais skyrėme didesnį dėmesį Lopšelio-darželio teritorijoje naujų edukacinių erdvių įrengimui ir jų pritaikymą vaikų ugdymui. Keičiant Lopšelio-darželio kultūrą, siekiant teigiamų ugdymo proceso pokyčių, skatinamos bendruomenės iniciatyvos. Bendradarbiaujant su Lopšelio-darželio tarybos nariais priimami svarbūs sprendimai dėl edukacinių aplinkų tvarkymo, vaikų saugumo užtikrinimo. Tarybos narių iniciatyva, padedant tėvams, atnaujintos (išdažytos) lauko pavėsinės. Trijose lauko pavėsinėse įrengtos kūrybinės dirbtuvės – fiziniam aktyvumui, dailei, gamtosauginiam ugdymui. Muzikiniam ugdymui pavėsinėje įrengta sienelė skirta ritmo suvokimui. Joje gausu įvairių daiktų imituojančių muzikos instrumentus.

Pasodintas sodelis, šiltnamyje auga daržovės, o įrengtose lysvėse sėjamos vaistažolės. Vaikų fiziniam aktyvumui įrengta futbolo aikštė. Pakeistos naujomis keturios smėlio dėžės.

 Sukurta estetinė edukacinė aplinka, atnaujinti gėlynai.

**2.2. Ugdymo rezultatai**

Ikimokyklinio amžiaus vaikai ugdomi pagal Lopšelio-darželio „Liepaitė“ parengtą ir 2016 m. koreguotą ugdymo programą „Vaikystės taku“. Vaikų pasiekimų vertinimą pedagogai vykdo vadovaujantis Švietimo ir mokslo ministerijos Švietimo aprūpinimo centro Ikimokyklinio amžiaus vaikų pasiekimų aprašu.

Priešmokyklinio ugdymo vaikai ugdomi pagal Priešmokyklinio ugdymo programą, kurioje nurodytos vaikų ir ugdytojų veiklos kryptys ir būdai, teikiantys galimybę per vienerius metus pasirengti vaikui mokyklai. Per 2016 m., 2017 m., 2018 m. 100 proc. priešmokyklinio ugdymo vaikai pasiruošę mokyklai ir sėkmingai ugdomi Pasvalio miesto mokyklų pirmose klasėse.

**2.3. Vaikų dalyvavimas olimpiadose, rajoniniuose bei šalies renginiuose.**

|  |  |  |
| --- | --- | --- |
| **Eil.****Nr.** | **Renginio pavadinimas** | **Dalyvavusių mokinių skaičius /laimėtų prizinių vietų skaičius** |
| **Rajoninis etapas** | **Regioninis etapas** | **Šalies etapas** |
| **1** | **2** | **3** | **4** | **5** |
| 1. | Vaikų ir moksleivių dainos konkursas „Dainų dainelė“ | 1/Padėkos raštas, 1 vieta | 1/Padėkos raštas |  |
| 2. |  Respublikinis kūrybinių darbų paroda „Rašau žodį LIETUVA“ |   |  | Padėkos raštas |
| 3. | Žemės ūkio rūmų projekto fotonuotraukų konkursas „Auginu pats – auginu Lietuvai“ |  |  | Laimėtas šiltnamis |
| 4. | „Veiksmo savaitė BE PATYČIŲ 2018“ |  |  | 60/Padėkos raštas |
| 5. | Pilietinė iniciatyva „Atmintis gyva, nes liudija“, skirtas paminėti Sausio 13-ąją. |  |  | 60/Padėkos raštas |
| 6. | Pilietinė iniciatyva „Gyvasis tautos žiedas“ |  |  | Padėkos raštas |
| 7. | Respublikinė karpinių akcija „Mūsų Lietuvėlė“ |  |  | 20/Padėkos raštas |
| 8. | EMSI piešinių konkursas „Kuo būsiu, kai užaugsiu“ | Padėka  |  | 21/Padėkos raštas |
| 9. | Tarptautinė Gamtosauginių mokyklų programa  |  |  | 136/ Tarptautinis Gamtosauginių mokyklų programos sertifikatas, Žalioji vėliava |
| **1** | **2** | **3** | **4** | **5** |
| 10. | Projektas „Šokis Žemei 2018“ |  |  | 96/“Diplomas |
| 11. | Respublikinis projektas „Lietuvos mažųjų žaidynės“ II etapas |  |  | Laureatai |
| 12. | Lietuvos Respublikos Seimo Aplinkos apsaugos komiteto 2018 m. ekologinis konkursas „Mano žalioji palangė“ |  |  | Padėkos raštas |
| 13.  | Respublikinė vaikų foto koliažų paroda „Yra tokia šalis...“ |  |  | 100/Padėkos raštas |
| 14. | Lietuvos vaikų ir jaunimo centro akcija „Užkrėsk gerumu“ |  |  | 100/Padėkos raštas |
| 15. | Ekologinis-meninis projektas „Auskim, auskim Lietuvos šimtmečio juostą“ |  |  | 42/Padėkos raštas |
| 16. | 5-asis Solidarumo bėgimas |  |  | 130/Padėkos raštas |
| 17.  | Biržų ir Pasvalio švietimo įstaigų priešmokyklinio amžiaus vaikų šaškių turnyras |  | 6/I vieta |  |
| 18.  | „Sveikatiados“ konkursas „Sveikatiados iššūkis – pieno kokteilis“, piešinių konkursas „Metų laikai pietų lėkštėje“ |  |  | Padėka |
| 19. | LR aplinkos ministerija. Europos atliekų mažinimo savaitės renginiai |  |  | Padėka |

**2.4. Specialiųjų poreikių vaikų ugdymas**

Teikiama pagalba vaikams, turintiems kalbos ir kalbėjimo sutrikimų.

2016 m. logopedines pratybas lankė 50 vaikų. Tai sudaro 35,9 procentus.

2017 m. logopedines pratybas lankė 30 vaikų. Tai sudaro 22,2 procentus.

2018 m. vienam priešmokyklinio ugdymo vaikui taikoma pritaikyta priešmokyklinio ugdymo programa, kuriam Pasvalio rajono savivaldybės Švietimo pagalbos tarnyba nustatė didelius specialiuosius ugdymo (si) poreikius. Logopedines pratybas lankė 30 vaikų. Tai sudaro 22 procentus.

Geras šios veiklos organizavimas, korekcijos davė teigiamų rezultatų vaikų kalbos ir kalbėjimo srityje. Logopedė palaiko glaudžius ryšius su vaikų tėvais, pedagogais, Pasvalio rajono savivaldybės Švietimo pagalbos specialistais. Logopedė Aistė Tamošiūnienė rajono metodiniame pasitarime pristatė respublikinio ikimokyklinio ugdymo įstaigų specialiųjų pedagogų ir logopedų prevencinio projekto „Žaidimai moko“ veiklą ir jo rezultatus.

Meninio ugdymo pedagogė ir logopedė veda logopedinių ir meninio ugdymo užsiėmimus vaikams, vadovaujantis jų parengtu ilgalaikiu planu „Mokomės kartu“. Žaidžiant lėlių teatrą, vaikai skatinami tarpusavyje derinti savo veiksmus: kuria pasakas, pasiskirsto vaidmenimis, gamina dekoracijas, lėles. Vaikai improvizuoja ir patiria kūrybos džiaugsmą. Lavėja smulkioji motorika, foneminė klausa, turtina žodyną.

 Veikia Lopšelio-darželio Vaiko gerovės komisija, kuri planuoja savo veiklą, analizuoja pagalbos vaikui galimybes, teikia pasiūlymus pedagogams, informuoja tėvus.

**2.5. Vaikų sveikatos priežiūra įstaigoje, prevencinės veiklos organizavimas**

Lopšelio-darželio „Liepaitė“ sveikatos stiprinimo programoje suplanuotos priemonės ir veikla užtikrina laiku atliktą vaikų sveikatos patikrinimą, higieninių normų, įgūdžių formavimą.

Visuomenės sveikatos biuro specialistai ir pedagogai organizuoja paskaitas, pašnekesius, įvairius renginius.

|  |  |  |
| --- | --- | --- |
| **Renginio pavadinimas** | **Data** | **Dalyviai** |
| **1** | **2** | **3** |
| „Sveikatiada“ renginys – „Sveikatiados iššūkis –pieno kokteilis“ | 2018-04-09 | Ikimokyklinio, priešmokyklinio amžiaus vaikai |
| Sportinė diena „Jaunųjų iškylautojų diena“ | 2018-05-29 | Ikimokyklinio, priešmokyklinio ugdymo vaikai |
| Renginys „Pakvieskime tylą“ | 2018-04-25 | Visų grupių vaikai, 15 tėvų |
| Renginys bendruomenei „Pasaulinė sveikatos diena“. Paskaita „Depresija. Kaip ją atpažinti“ | 2018-04-26 | Ikimokyklinio, priešmokyklinio ugdymo vaikai, bendruomenės nariai |
| 5-asis solidarumo bėgimas  | 2018-10-04 | Ikimokyklinio, priešmokyklinio ugdymo vaikai |
| Pasaulinė psichikos sveikatos diena | 2018-11-23 | 50 procentų darbuotojų |
| Mažųjų olimpinės žaidynės | 2018-03-14 | 4, 5 grupės vaikai |
| Biržų ir Pasvalio švietimo įstaigų priešmokyklinio amžiaus vaikų šaškių turnyras | 2018-03-14 | Priešmokyklinio ugdymo vaikai |
| „Veiksmo savaitė BE PATYČIŲ 2018“ | 2018 m. kovo mėn. 14-18 dienomis | Ikimokyklinio, priešmokyklinio ugdymo vaikai |
| Tarptautinė kamuolio diena | 2018-05-15 | Ikimokyklinio, priešmokyklinio ugdymo vaikai |
|  Respublikinis projektas „Lietuvos mažųjų žaidynės“ II etapas | 2018 m. kovo, balandžio mėn. | 5 grupės vaikai, laureatai |
| Judumo savaitės renginiai: „Paspirtukų ir dviratukų maratonas“, „Linksmoji mankšta“, „Mažojo futboliuko diena“ | 2018 m. rugsėjo 17-21 dienomis | Ikimokyklinio, priešmokyklinio ugdymo vaikai, pedagogai |
| Protmūšis „Daug, oi daug žinoti reikia, kad užaugtum sveikas, vaike“ | 2018-11-28 | Priešmokyklinio amžiaus vaikai |

 Tęsiamos programos: „Vaisiai mokykloms“, „Pienas vaikams“.

 Tęsiame „Sveikatiados“ projektą.

Nuo 2017 m. sausio 1 d. ikimokyklinio amžiaus vaikai ugdomi pagal „Kimochis“ programą, kuri skirta emociniam intelektui stiprinti. „Kimochis“ – žaislai, išreiškiantys jausmus.

Priešmokyklinės grupės vaikai dalyvauja tarptautinėje ,,Zipio draugai“ programoje. Užsiėmimų metu išmoksta lengviau įveikti kasdienius sunkumus, pagerina savo emocinę sveikatą, įgyja socialinių ir emocinių sunkumų įveikimo gebėjimų.

2018 m. sausio 19 d. pedagogai dalyvavo diskusijoje prie apvalaus stalo „Smurto ir patyčių prevencija ikimokyklinio ugdymo įstaigose“. Lopšelyje-darželyje organizuotas renginys, skirtas pasaulinei sveikatos dienai. Prie apvalaus stalo Švietimo pagalbos tarnybos psichologė Jolita Stipinienė vedė diskusiją-paskaitą darbuotojams „Kaip atpažinti depresiją“. 2018 m. balandžio 19 d. Švietimo pagalbos tarnybos psichologė Simona Stapulionienė „Drugelių“ grupės vaikų tėvams skaitė paskaitą apie pasiruošimą mokyklai, kaip įveikti sunkumus. 2018 m. švietėjiška veikla buvo vykdoma „Nykštukų“ ir „Saulučių“ grupės vaikų tėveliams. Psichologė Simona Stapulionienė teikė tėvams patarimus kaip atpažinti patyčias, kaip vaikui padėti. Lietuvos vaikų ir jaunimo centras apdovanojo Lopšelį-darželį už 2018 m. kovo 19-25 dienomis organizuotoje „Veiksmo savaitė BE PATYČIŲ 2018“ ir už pasiryžimą daryti gerus darbus šalia esantiems, siekiant kurti draugiškesnį ir jaukesnį pasaulį mums visiems. Už įgyvendintas gerumo iniciatyvas, dalyvaujant akcijoje „Užkrėsk gerumu“.

Visi vaikai turi galimybę žaisti, atsipalaiduoti, pailsėti naujai įkurtoje patalpoje su šviesos terapija, skirtoje socialiniams-emociniams užsiėmimams. Grupėse įrengti relaksacijos kampeliai.

**Pokytis**: 2018 m. „Kimochis“ klasėje įrengti Dailės, Muzikos, Kvapų terapiniai kampeliai, grupėse – relaksacijos kampeliai.

**2.6. Dalyvavimas projektuose**

|  |  |  |
| --- | --- | --- |
| **Eil.****Nr.** | **Projekto pavadinimas** | **Laikotarpis** |
| **2016 m.** | **2017 m.** | **2018 m.** |
| **Gauta lėšų** | **Gauta lėšų** | **Gauta lėšų** |
| **1** | **2** | **3** | **4** | **5** |
| 1. | Aplinkos apsaugos projektas „Sveikatiada“ | Projektas vykdomas. Lėšų negauta. | Projektas vykdomas. Lėšų negauta. | Projektas vykdomas. Lėšų negauta. |
| 2. | Gamtosauginių mokyklų programa | Projektas vykdomas. Lėšų negauta. | Projektas vykdomas. Lėšų negauta. | Projektas vykdomas. Lėšų negauta. |
| 3. | Projektas „Aplinka – mažųjų rūpestis“ | 600, 00 Eur | - | - |
| 4. | Projektas „Sveikai valgau+daugiau judu=kietas esu“ | Projektas tęsiamas. Lėšų negauta. |  Projektas tęsiamas. Lėšų negauta. | Projektas tęsiamas. Lėšų negauta. |
| 5. | Projektas „Zipio draugai“  | Metodinė medžiaga | Metodinė medžiaga | Metodinė medžiaga |
| 6.  | Projektas „Judėk ir būsi sveikas“ | 1673, 00 Eur | - | - |
| 7. | VšĮ „Tatulos programa“ projektas „Ugdykime sveiką ir harmoningą žmogų, kartu kurkime sveikatai palankią aplinką karstiniame regione“ | 506,25 Eur | 525,00 Eur | 150,00 Eur |
| 8. | Projektas „Judėk, draugauk – auk“ | - | 1200,00 Eur | - |
| 9. | Projektas „Mažasis gamtininkas (tyrinėju–atrandu–pritaikau)“ | - | 400,00 Eur | - |
| 10. | Projektas „Sveikas ir laimingas“ | - | - | 1000,00 Eur |
| 11. | Projektas „Rūšiuoji – gamtą tausoji“ | - | - | 350,00 Eur |
|  | **Pokytis** | 2779,26 Eur Vykdomi septyni | 2650,00 Eur Vykdomi septyni projektai | 1650,00 Eur Vykdomi septyni  |
| **1** | **2** | **3** | **4** | **5** |
|  |  | projektai |  | projektai. 60 proc. sumažėjęs finansavimas. |

**2.7. Bendradarbiavimas su vietos bendruomene, kitomis įstaigomis bei institucijomis**

Bendraujame ir bendradarbiaujame su Pasvalio krašto muziejumi, Pasvalio Mariaus Katiliškio viešąja biblioteka, Pasvalio rajono savivaldybės Švietimo pagalbos tarnyba, Pasvalio rajono savivaldybės Visuomenės sveikatos biuru, Pasvalio lopšeliu-darželiu „Žilvitis“, Narteikių darželiu-mokykla „Linelis“, Pasvalio Lėvens pagrindine mokykla, Pasvalio Svalios pagrindine mokykla, Panevėžio rajono Naujamiesčio lopšeliu-darželiu „Bitutė“, Biržų lopšeliu-darželiu „Drugelis“, Pasvalio sporto mokykla.

Mokyklas partneres kviečiame dalyvauti Lopšelio-darželio organizuojamuose renginiuose, vykstame į šių įstaigų rengiamus renginius. Sėkmingai vykdome gerosios patirties sklaidą. Ugdome bendravimo kultūrą. Pedagogai, planuodami veiklą, numato renginius su socialiniais partneriais, vykdo trumpalaikius projektus. Pasidalija idėjomis su kolegomis. Pedagogai kartu nagrinėja ir planuoja ugdymo proceso organizavimą ir inovacijų diegimą.

**Pokytis:** bendradarbiavimas su socialiniais partneriais išlieka stabilus.

**2.8. Vadovo indėlis tobulinant įstaigos veiklą ir iniciatyvos rajono visuomeninėje kultūrinėje veikloje**

2018 m. ir toliau buvo skatinamos bendruomenės iniciatyvos, keičiant Lopšelio-darželio kultūrą, siekiant teigiamų ugdymo proceso pokyčių. Sutelkiau darbo grupę 2019 metų veiklos plano, projektų rengimui ir įgyvendinimui, veiklos kokybės įsivertinimui. Bendradarbiavau su Lopšelio-darželio tarybos nariais priimant svarbius sprendimus dėl edukacinių aplinkų tvarkymo, vaikų saugumo užtikrinimo. Darbuotojus skatinu žodiniais pagyrimais, padėkų raštais.

Didelį dėmesį skyriau pedagogų ir savo kvalifikacijos tobulinimui. Sudariau sąlygas kelti profesinę kvalifikaciją. Įgytas žinias ir gebėjimus taikau praktinėje veikloje. Pedagogai – dalijasi gerąja patirtimi su kolegomis – vykdoma atvira veikla.

Lopšelio-darželio „Liepaitė“ bendruomenė įtraukta į komandinį darbą, dalyvauja priimant įvairius sprendimus. Įtraukiau savivaldos institucijų narius į planavimo procesą, projektų rengimą ir ugdymą. Inicijavau atvirų durų dienų organizavimą tėvams. Skatinau ir palaikiau pedagogų idėjas kurti naujas erdves, pedagogų dalijimąsi gerąja darbo patirtimi. Inicijavau ir organizavau edukacinių lauko erdvių įrengimo ir atnaujinimo darbus, sanitarinių mazgų sutvarkymo, remonto darbus.

Inicijavau žaidimų aikštelių patikrą.

Inicijavau GPM 2 procentų rinkimą į Lopšelio-darželio sąskaitą.

Inicijavau veiklą, kad Lopšelyje-darželyje būtų įsteigta Darbo taryba. Inicijavau ir kartu rengiau naujus dokumentus, reglamentuojančius Lopšelio-darželio veiklą. Atlikau darbuotojų vertinimą ir naujų užduočių parengimą.

 Stengiuosi sudaryti kuo palankesnes sąlygas Lopšelio-darželio bendruomenės darbui. Ypatingą dėmesį skiriu palankaus mikroklimato įstaigoje kūrimui, vaikų saugumui – tai turi teigiamos įtakos vaikų ir darbuotojų darbo rezultatams.

**Pokytis:**

Bendrų sprendimų ir veiksmų derinimas sąlygojo Lopšelio-darželio veiklos skaidrumą, gerą vidinę komunikaciją, darbuotojų ir tėvų iniciatyvumą teikiant pasiūlymus veiklos kokybės gerinimo klausimais bei sprendžiant iškilusias problemas (Lietuvos geriausias vaikų darželis, užimta I vieta Savivaldybėje. Socialinis projektas „Švietimo gidas“).

 Lopšelyje-darželyje užtikrintos sanitarinės-higieninės sąlygos, edukacinių aplinkų ir patalpų tinkamumas. 2018 m. lapkričio 20 d. Nr. (5-23 15.3.2) PA-8170 Nacionalinės visuomenės sveikatos centro prie Sveikatos apsaugos ministerijos patikrinimo akte nenustatytas nei vienas pažeidimas.

 Edukacinės erdvės atnaujintos ir papildytos vaikų poreikį atitinkančiomis ugdymo priemonėmis. Įrengta Lauko klasė, žaidimų aikštelės: „Labirintas“, „Traukinukas“, 4 lauko pavėsinėse – kūrybinės dirbtuvės. 1/3 ugdymo laiko – vaikai ugdomi lauko sąlygomis.

2018-03-28 Nr. LA06.068 kontrolės įstaigos INSPEKTUM pateikta metinė ataskaita – vaikų žaidimų aikštelės aplinka ir įranga tinkama naudojimui ir atitinka Bendruosius sveikatos saugos reikalavimus.

 Inicijavus 2 procentų GPM rinkimą į Lopšelio-darželio sąskaitą pravesta 2016 m. – 1465, 59 Eur, 2017 m. – 1184, 67 Eur, 2018 m. – 1433,98 Eur.

Įsteigta darbo taryba.

Organizuojant komandinį darbą sukurta graži, estetiška, saugi ir funkcionali aplinka.

**3. LOPŠELIO-DARŽELIO APRŪPINIMAS**

**3.1. Įstaigos biudžetas**

 Lopšelio-darželio „Liepaitė“ gauti ir panaudoti asignavimai pagal programų sąmatas:

|  |  |  |  |  |
| --- | --- | --- | --- | --- |
| **Panaudoti asignavimai pagal programų sąmatas** | **Panaudoti asignavimai** | **2016 m. Eur** | **2017 m.****Eur** | **2018 m.****Eur** |
| **1** | **2** | **3** | **4** | **5** |
| Savivaldybės savarankiškoms funkcijoms finansuoti (biudžeto lėšos) | Darbo užmokesčiui | 132833, 05 | 142047,82 | 153941,30 |
| Socialinio draudimo įmokoms | 41182, 41 | 43233, 74 | 48571,13 |
| Mitybai | 2500, 00 | 2900, 00 | 4000,00 |
| Medikamentams |  | 200, 00 | 300,00 |
| Ryšių paslaugoms | 800, 00 | 700, 00 | 700,00 |
| Aprangai ir patalynei | 300, 00 | 500, 00 | 1400,00 |
| Spaudiniams  | 200, 00 | 200, 00 | - |
| Kitoms prekėms | 5900, 00 | 5600, 00 | - |
| Komandiruotėms | - | - | 100,00 |
| Ilgalaikio materialiojo turto einamajam remontui/Materialiojo turto paprastojo remonto darbai | 700, 00 | 7100, 00 | 1800,00 |
| Kvalifikacijos kėlimui | 300, 00 | 400, 00 | 700,00 |
| Komunalinėms paslaugoms | 27800, 00 | 25500, 00 | 25200,00 |
| Informacinių technologijų prekėms ir paslaugoms | - | - | 1500,00 |
| Ūkinio inventoriaus įsigijimo išlaidos | - | - | 4400,00 |
| Kitoms paslaugoms/Kitų prekių ir paslaugų įsigijimo išlaidos | 3200, 00 | 3900, 00 | 1700,00 |
| Darbdavių socialinė parama | - | - | 500,00 |
| **1** | **2** | **3** | **4** | **5** |
|  | pinigais |  |  |  |
| IMT įsigijimui (kiti pastatai ir statiniai) | 9000, 00 | - | - |
| Kitam ilgalaikiam materialiajam turtui | 1691, 76 | - | - |
| **Iš viso:** | **226407, 22** | **232281,56** | **244812,43** |
| Mokinio krepšeliui finansuoti | Darbo užmokesčiui | 90900, 00 | 90400, 00 | 95600,00 |
| Socialinio draudimo įmokoms | 28000, 00 | 9730, 00 | 29300,00 |
|  | Kitoms prekėms | 1100, 00 | 3700, 00 | - |
| Komandiruotėms | - | - | - |
| Kvalifikacijos kėlimui | 500, 00 | 800, 00 | 700,00 |
| Informacinių technologijų prekėms ir paslaugoms | - | - | 300,00 |
| Ūkinio inventoriaus įsigijimo išlaidos | - | - | 4400,00 |
| Kitoms paslaugoms/Kitų prekių ir paslaugų įsigijimo išlaidos | - | 200, 00 | 100,00 |
| Darbdavių socialinė parama pinigais | - | - | 100,00 |
| **Iš viso:** | **120500, 00** | **123100,00** | **130500,00** |
| Valstybinėms (perd. saviv.) funkcijoms finansuoti (Viešieji darbai) | Kitoms prekėms | 100, 00 | - | - |
| Kitoms paslaugoms | 2700, 00 | 500, 00 | 1200,00 |
| **Iš viso:** | **2800, 00** | **500, 00** | **1200,00** |
| Teikiamoms paslaugoms finansuoti | Mitybai | 24144, 12 | 22200, 00 | 24600,00 |
| Kitoms prekėms | 7200, 00 | 13200, 00 | - |
| Materialiojo turto paprastojo remonto darbai | - | - | 3000,00 |
| Ūkinio inventoriaus įsigijimo išlaidos | - | - | 10600,00 |
| IMT įsigijimui (kiti pastatai ir statiniai) | 1470, 00 | - | - |
| Kitam ilgalaikiam materialiajam turtui | **-** | 4565, 00 | - |
| **Iš viso:** | **32814, 12** | **39965, 00** | **38200,00** |
| Socialinė parama mokiniams  | Socialinė parama pinigais (Nemokamas mokinių maitinimas) | - | - | 26,64 |
| **Iš viso:** | **-** | **-** | **26,64** |
| **IŠ VISO:** | **368413, 47** | **382521, 34** | **414739,08** |

**Pokytis**. Gauti ir panaudoti asignavimai 2018 metais lyginant su 2016 metais yra didesni 11,2 procento, o lyginant su 2017 metais gautais ir panaudotais asignavimais – didesni 7,7 procento.

**Lopšelio-darželio „Liepaitė“ mokėtinos sumos tiekėjams:**

|  |  |  |  |
| --- | --- | --- | --- |
| **Išlaidų pavadinimas** | **2016 m. gruodžio 31 d.** | **2017 m. gruodžio 31 d.** | **2018 m. gruodžio 31 d.** |
| **1** | **2** | **3** | **4** |
| Mitybai | 4, 85 | 21, 17 | 463,36 |
| Ryšių paslaugoms | 61, 67 | 55, 44 | 54,91 |
| Kitoms prekėms | - | 15, 72 | - |
| Komunalinėms paslaugoms | 2532, 94 | 2870, 48 | 3916,22 |
| Kitoms paslaugoms | - | 19, 29 | - |
| **IŠ VISO:** | **2599, 46** | **2982, 10** | **4434,49** |

**Pokytis**. 2018 m. gruodžio 31 d. Lopšelio-darželio „Liepaitė“ skolos tiekėjams už suteiktas paslaugas bei parduotas prekes lyginant su 2016 m. gruodžio 31 d. yra didesnės 1835,03 Eur arba 41,3 procentais. 2018 m. gruodžio 31 d. skola tiekėjams lyginant su 2017 m. gruodžio 31 d. yra didesnė 1452,39 Eur arba 32,7 procentais. Didžiausias skolų pokytis susidarė dėl 2018 m. gruodžio mėnesį pabrangusio šildymo bei elektros energijos.

 **Gauta 2 proc. GPM lėšų iš Valstybinės mokesčių inspekcijos pagal LR labdaros ir paramos įstatymą:**

|  |  |  |
| --- | --- | --- |
|  | **Gautos 2 proc. GPM lėšos** | **Panaudotos 2 proc. GPM lėšos** |
| **1** | **2** | **3** |
| 2016 m. | 1465,59 | 0,00 |
| 2017 m. | 1184,67 | 189,00 |
| 2018 m. | 1433,98 | 159,12 |
| **IŠ VISO:** | **4084,24** | **348,12** |

 **Pokytis.** Gauti 2 procentai nuo GPM 2018 m. lyginant su 2016 m. mažiau 2,2 procentais, o lyginant 2018 m. su 2017 m. gautomis lėšomis mažiau 17,4 procentais.

 **Aprūpinimas mokymo priemonėmis, vadovėliais, mokykliniais baldais, ugdymo priemonėmis ir pan.:**

|  |  |  |  |  |
| --- | --- | --- | --- | --- |
| **Įsigyta** | **Baldai**  | **Ugdymo, mokymo priemonės** | **Knygos, vadovėliai**  | **Lauko priemonės** |
| **1** | **2** | **3** | **4** | **5** |
| 2016 m. | 1534,64 | 3627,80 | 430,36 | 216,84 |
| 2017 m. | 3565,08 | 7300,81 | 170,15 | 4565,00 |
| 2018 m. | 697,84 | 5036,58 | 181,10 | 1708,00 |
| **IŠ VISO:** | **5797,56** | **15965,19** | **781,61** | **6489,84** |

**Pokytis**: Lopšelis-darželis 2018 m., lyginant su 2016 m., baldų įsigijo 120,2 procentais mažiau. Lyginant 2018 m. su 2017 m. įsigyta baldų 410,8 procentais mažiau. 2017 m. (pagal poreikį) buvo atnaujintos grupių kėdutės, kilimai, spintos, stalčių blokai, spintelės, sėdmaišiai bei stalai.

 2018 m. ugdymo ir mokymo priemonių įsigyta, lyginant su 2016 m. – 28 procentais daugiau. Lyginant su 2017 m. – 45 procentais daugiau, nes 2017 m. įrengta emocinio lavinimo „Kimochis“ klasė, kurioje pirktas inventorius ir priemonės emociniam ugdymui.

 Knygų ir vadovėlių 2018 m. palyginti su 2016 m. įsigyta 137,6 procentais mažiau, o lyginant su 2017 m. – 6 proc. daugiau.

 Lauko priemonių Lopšelis-darželis 2018 m., lyginant su 2016 m., įsigijo 87,3 procentais daugiau, o lyginant su 2017 m. – 167,3 procentais mažiau, kadangi 2017 m. įrengtos dvi vaikų žaidimo aikštelės – „Labirintas“ ir „Traukinukas“.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI, LĖŠŲ POREIKIS**

|  |  |  |
| --- | --- | --- |
| **Eil. Nr.** | **2017 m.** | **2018 m.** |
| **1** | **2** | **3** |
| 1. | Įrengta „Kodėlčiukų“ klasė | Įrengta „Seklyčia“ |
| 2. | Lopšelio-darželio lėšomis lauko pavėsinėje įrengta kūrybinė dirbtuvė | Lopšelio-darželio lėšomis 3 lauko pavėsinėse įrengtos kūrybinės dirbtuvės |
| 3. | Lopšelio-darželio lėšomis įrengta bibliotekėlė |  |
| 4. | Lopšelio-darželio lėšomis atnaujintas vienos laiptinės interjeras | Vaikų darbeliams, piešiniams demonstruoti įrengtas įstaigos koridoriuje stendas  |
| 5. | Lopšelio-darželio lėšomis atliktas kapitalinis remontas grupės prausykloje ir tualete  | Lopšelio-darželio lėšomis atliktas kapitalinis remontas grupės prausykloje ir tualete |
| 6. | Pasvalio rajono savivaldybės aplinkos apsaugos rėmimo specialiosios programos projekto ir Lopšelio-darželio lėšomis įrengta socialiniam, emociniam ugdymui | Pasvalio rajono savivaldybės aplinkos apsaugos rėmimo specialiosios programos projekto ir Lopšelio-darželio lėšomis įrengta socialiniam, emociniam ugdymui  |
| 7.  | Lopšelio-darželio lėšomis atnaujintos vienos pavėsinės betoninės grindys | Lopšelio-darželio lėšomis atnaujintos vienos pavėsinės betoninės grindys |
| 8.  | Pasvalio savivaldybės lėšomis pakeisti pastato rūsyje šalto ir karšto vandens vamzdynai | Suremontuotas maisto sandėlis |
| 9. | Lopšelio-darželio lėšomis įrengtos žaidimų aikštelės: „Labirintas“, „Traukinukas“ | Įrengta futbolo aikštelė |
| 10. | Lopšelio-darželio lėšomis įsigytos 6 smėlio dėžės | Lopšelio-darželio lėšomis įsigytos 4 smėlio dėžės |
| **POKYTIS** | Planuoti ir numatyti darbai įgyvendinti: 100 proc. suremontuotos grupės, rūbinėlės, virtuvėlės. 100 proc. atnaujintos laiptinės. 100 proc. suremontuotos grupių prausyklos ir tualetai. 100 proc. pakeisti lauko pavėsinių asbesto stogai naujais. Teritorija aptverta nauja tvora.  |

Neturime sporto aikštelės Lopšelio-darželio teritorijoje, tačiau sėkmingai naudojamės sporto aikštele, kuri įrengta šalia įstaigos.

2019 m. planuojame (vietoje „Kodėlčiukų“ klasės) įrengti ikimokyklinio ugdymo grupės patalpas.

Reikalingas sporto ir aktų salių bei pastato išorės kapitalinis remontas.

Susidarius įgriovai, sudarkytos ir sulūžinėjusios takų plytelės.

Direktorė Aldona Piragienė





